रांची। जगन्नाथपुर थाने में कल एक आरोपी की मौत पर आज लोगों ने जमकर किया हंगामा। लोगों ने सिंह मोड़ स्थित कचनार टोली के पास लाश के साथ सड़क जाम कर दिया। इससे सड़क के दोनों ओर वाहनों की लंबी लाइन लग गई। प्रदर्शनकारियों की मांग थी कि मृतक के पत्नी को सरकारी नौकरी दी जाए। लोगों का कहना था कि सुनील अपनी पत्नी से मारपीट करता था इसलिए उसे सुधारने के लिए पुलिस में शिकायत दर्ज कराई गई थी। उसी शिकायत पर पुलिस ने उसे गत शुक्रवार को गिरफ्तार किया था। रविवार को जगन्नाथ थाने में संदिग्ध हालत में उसकी मौत हो गई।